CELEX: 52013DP0106
Language: da
Date: 2013-04-16 00:00:00
Title: Europa-Parlamentets afgørelse af 16. april 2013 om anmodning om ophævelse af Hans-Peter Martins immunitet (2012/2326(IMM))

5.2.2016   
            
            
               DA
            
            
               Den Europæiske Unions Tidende
            
            
               C 45/97
            
         P7_TA(2013)0106
   Anmodning om ophævelse af Hans-Peter Martins parlamentariske immunitet
   Europa-Parlamentets afgørelse af 16. april 2013 om anmodning om ophævelse af Hans-Peter Martins immunitet (2012/2326(IMM))
   (2016/C 045/16)
   
      Europa-Parlamentet,
   
               —
            
            
               der henviser til anmodning om ophævelse af Hans-Peter Martins immunitet, som er fremsendt den 27. juni 2012 af Østrigs faste repræsentant ved Den Europæiske Union i forbindelse med en sag ved anklagemyndigheden i Wien, og hvorom der blev givet meddelelse på plenarmødet den 12. december 2012,
            
         
               —
            
            
               der har hørt Hans-Peter Martin den 20. februar 2013, jf. forretningsordenens artikel 7, stk. 3,
            
         
               —
            
            
               der henviser til artikel 9 i protokol nr. 7 vedrørende Den Europæiske Unions privilegier og immuniteter samt artikel 6, stk. 2, i akten af 20. september 1976 om almindelige direkte valg af medlemmerne af Europa-Parlamentet,
            
         
               —
            
            
               der henviser til Den Europæiske Unions Domstols domme af 12. maj 1964, 10. juli 1986, 15. og 21. oktober 2008, 19. marts 2010 og 6. september 2011 (1),
            
         
               —
            
            
               der henviser til sin afgørelse af 13. september 2011 om anmodning om ophævelse af Hans-Peter Martins immunitet (2),
            
         
               —
            
            
               der henviser til artikel 57 i Østrigs forfatning,
            
         
               —
            
            
               der henviser til forretningsordenens artikel 6, stk. 2, og artikel 7,
            
         
               —
            
            
               der henviser til betænkning fra Retsudvalget (A7-0106/2013),
            
         
               A.
            
            
               der henviser til, at Parlamentet den 13. september 2011 besluttede at ophæve medlem af Europa-Parlamentet Hans-Peter Martins immunitet på baggrund af en anmodning fra anklagemyndigheden i Wien, som blev fremsendt den 29. april 2011, og hvorom der blev givet meddelelse på plenarmødet den 12. maj 2011, i forbindelse med påstået underslæb med hensyn til partistøtte, der er omfattet af § 2b i loven om politiske partier;
            
         
               B.
            
            
               der henviser til, at anklagemyndigheden i Wien nu har anmodet om en udvidet ophævelse af Hans-Peter Martins immunitet for at kunne foretage forundersøgelser mod ham på grund af yderligere beskyldninger, navnlig om påstået bedrageri;
            
         
               C.
            
            
               der henviser til, at den udvidede ophævelse af Hans-Peter Martins immunitet navnlig vedrører påstået groft bedrageri, jf. § 146 og § 147, stk. 3, i den østrigske straffelov;
            
         
               D.
            
            
               der henviser til, at medlemmer af Europa-Parlamentet i henhold til artikel 9 i protokollen vedrørende Den Europæiske Unions privilegier og immuniteter på deres eget lands område nyder de immuniteter, der tilstås medlemmerne af deres lands lovgivende forsamling;
            
         
               E.
            
            
               der henviser til, at medlemmer af Nationalrådet i henhold til artikel 57, stk. 2, i den østrigske forfatningslov kun kan arresteres for en strafbar handling med Nationalrådets samtykke — medmindre de gribes på fersk gerning — og at husundersøgelser hos medlemmer af Nationalrådet ligeledes kræver Nationalrådets samtykke; der henviser til, at medlemmer af Nationalrådet i henhold til artikel 57, stk. 3, i forfatningsloven kun kan retsforfølges for en strafbar handling uden Nationalrådets samtykke, hvis det er åbenbart, at den pågældende handling ikke har nogen tilknytning til det pågældende medlems politiske virksomhed, og at myndighederne ifølge denne bestemmelse efter anmodning fra det pågældende medlem eller en tredjedel af medlemmerne af det kompetente stående udvalg skal indhente en afgørelse fra Nationalrådet om eksistensen af en sådan tilknytning;
            
         
               F.
            
            
               der henviser til, at artikel 9 i protokollen vedrørende Den Europæiske Unions privilegier og immuniteter og artikel 57 i den østrigske forfatningslov ikke er til hinder for ophævelse af Hans-Peter Martins immunitet;
            
         
               G.
            
            
               der henviser til, at den parlamentariske immunitet derfor bør ophæves i den omhandlede sag;
            
         
            
               1.
            
            
               vedtager at ophæve Hans-Peter Martins immunitet;
            
         
            
               2.
            
            
               pålægger sin formand straks at sende denne afgørelse og det kompetente udvalgs betænkning til de kompetente myndigheder i Østrig og til Hans-Peter Martin.
            
         
      (1)  Dom af 12. maj 1964, sag 101/63, Wagner mod Fohrmann og Krier (Sml. 1954-1964, s. 483), dom af 10. juli 1986, sag 149/85, Wybot mod Faure m.fl. (Sml. 1986, s. 2391), dom af 15. oktober 2008, sag T-345/05, Mote mod Parlamentet (Sml. 2008 II, s. 2849), dom af 21. oktober 2008, forenede sager C-200/07 og C-201/07, Marra mod De Gregorio og Clemente (Sml. 2008 I, s. 7929), dom af 19. marts 2010, sag T-42/06, Gollnisch mod Parlamentet (Sml. 2010 II, s. 1135), og dom af 6. september 2011, sag C-163/10, Patriciello (Sml. 2011 I, s. 7565).
   
      (2)  EUT C 51 E af 22.2.2013, s. 150.